Mycetophaginae

Vedsoppbiller (Mycetophaginae) er en underfamilie av biller som lever av sopp, gjerne på eller i døde trær. De kan være ganske vanlige, men fører et skjult levevis og man ser dem sjelden. Én art, Typhaea stercorea, er spredt over hele verden med mennesker og kan gjøre en del skade i kornsiloer og fjærfehus. Ti arter er funnet i Norge.

Utseende 
Små til middelsstore (1 – 6 mm), avlangt ovale biller, mer eller indre flate, oversiden kledt med fine, korte, nedliggende hår og også noen lengre, oppstående. Oversiden er mer eller mindre blank. Dekkvingene er ofte mømstret i rødt og svart. Hodet er kort og bredt med middels store fasettøyne. Antennene er omtrent så lange som hode og brystskjold til sammen, 11-leddete, mer eller mindre fortykkede mot spissen, de ytterste tre til fem leddene danner en svakt utviklet kølle som gjerne er mørkere farget enn resten. Brystskjoldet (pronotum) er bredere enn langt, gjerne omtrent halvsirkelformet sett ovenfra. Ved bakkanten er det så bredt som dekkvingene. Dekkvingene er avlangt ovale, brystskjold og dekkvinger danner en felles kurve. De har mer eller mindre tydelige punktrekker. Beina er middels lange og slanke, føttene er fire-leddete uten tolappede ledd, bortsett fra forføttene hos hannene som er treleddete.

Levevis 
Vedsoppbillene lever for det meste av forskjellige slags sopp, blant annet muggsopper. De fleste artene er skogsinsekter som kan finnes i død, soppinfisert ved, under bark og mellom råtnende plantemateriale. Noen få kan gå på lagrede matvarer, men det er mulig at de spiser på muggsopper og ikke selve matvarene. Arten Typhaea stercorea er spredt over hele jorden og kan bli ganske tallrik i lagret korn, tobakk og krydderier. I kornsiloer er denne arten mest tallrik i områder der det er større innslag av knust korn og rusk og rask. Dette kan kanskje tyde på at billene lever av muggsopper og ikke selve kornet. Den finnes også i til dels store mengder i fjærfehus der den kan fungere som et reservoar for Salmonella-infeksjoner. Disse billene overlever ofte desinfeksjonsprosedyrene som husene gjennomgår mellom hvert innsett av kyllinger, og kyllingene i det nye innsettet blir smittet når de spiser billene.

Systematisk inndeling / norske arter 

 Ordenen biller, Coleoptera
 Underordenen Polyphaga Emery, 1886
 Gruppen (infraorden) Cucujiformia Lameere, 1938
 Overfamilien heteromerer, Tenebrionoidea Latreille, 1802 
 Familien vedsoppbiller, Mycetophagidae Leach, 1815
 Underfamilien Mycetophaginae Leach, 1815
 Stammen Mycetophagini
 Slekten †Crowsonium Abdullah, 1964 - én fossil art fra Baltisk rav
 Slekten Eulagius Motschulsky, 1845 - 8 arter
 Slekten Filicivora Leschen & Lawrence, 1991 - 2 arter
 Slekten Litargops Reitter, 1880 - 4 arter
 Slekten Litargus Erichson, 1846 - 58 nålevende arter, i Norge:
 dvergvedsoppbille Litargus connexus (Geoffroy, 1785)
 Slekten Mycetophagus Hellwig, 1792 - 55 nålevende arter, i Norge:
 skogvedsoppbille Mycetophagus atomarius (Fabricius, 1787)
 tiflekkvedsoppbille Mycetophagus decempunctatus Fabricius, 1801
 båndvedsoppbille Mycetophagus fulvicollis Fabricius, 1792
 bjørkevedsoppbille Mycetophagus multipunctatus Fabricius, 1792
 eikevedsoppbille Mycetophagus piceus (Fabricius, 1777)
 ospevedsoppbille Mycetophagus populi Fabricius, 1798
 fireflekkvedsoppbille Mycetophagus quadripustulatus (Linnaeus, 1761)
 Mycetophagus salicis Brisout de Barneville, 1862
 Slekten Pseudotriphyllopsis Nikitsky, 1996 - én art
 Slekten Pseudotriphyllus Reitter, 1880 - 9 arter
 Slekten Stereophilus Biscaccianti, Audisio & Esser, 2022 - én art
 Slekten Triphyllina Reitter, 1877 - én art
 Slekten Triphylloides Miyatake, 1959 - én art
 Slekten Triphyllopsis Nikitsky, 1989 - én art
 Slekten Triphyllus Dejean, 1821 - én nålevende art, i Norge:
 børstevedsoppbille Triphyllus bicolor (Fabricius, 1777)
 Stammen Typhaeini
 Slekten Afrotyphaeola Lawrence, Escalona, Leschen & Slipinski, 2014 - én art
 Slekten Neotriphyllus Lawrence, Escalona, Leschen & Slipinski, 2014 - én art
 Slekten Nototriphyllus Lawrence, Escalona, Leschen & Slipinski, 2014 - 13 arter
 Slekten Thrimolus Casey, 1900 - én art
 Slekten Typhaea Stephens, 1829 - 3 arter, i Norge:
 parkvedsoppbille Typhaea haagi (Reitter, 1874)
 engvedsoppbille Typhaea stercorea (Linnaeus, 1758)
 Slekten Typhaeola Ganglbauer, 1899 - 11 arter
 Slekten Zeclaviger Lawrence, Escalona, Leschen & Slipinski, 2014 - én art

Referanser

Kilder 
 Hansen, L.O. og Sagvoden, B.A. 2007. Notes on Norwegian Coleoptera 6. Norwegian journal of Entomology 54: 75-80.
 Silfverberg, H. 1992. Enumeratio Coleopterorum Fennoscandiae, Daniae et Baltiae (Liste over Nordens biller). Helsinki.

Eksterne lenker 
 
Mycetoporus fulvicollis, fra Atlas of the family Mycetophagidae of Russia, foto ved. D.I. Gavryushin: 

Vedsoppbiller 
Biller formelt beskrevet i 1815
Dyr formelt beskrevet av William Elford Leach